
Относно: Приемане на Наредба за изменение и допълнение на Наредбата за условията и реда за управление и разпореждане с общински жилища, приета от Общински съвет Враца с Решение № 311/2009 г.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С решение № 311 по протокол № 27 от 20.01.2009 г. е приета Наредба за условията и реда за управление и разпореждане с общински жилища /НУРУРОЖ/, последно изменена и допълнена с Решение на Общински съвет Враца № 972 от 25.05.2011 г.
Наредбата, в съответствие със закона за общинската собственост предвижда десетгодишен срок за отдаване под наем на общинските жилища. В същото време тече процедура по установяване на жилищни нужди на нуждаещи се граждани и картотекирането им. Съгласно чл. 2 от НУРУРОЖ общинските жилища са: за настаняване под наем на граждани с установени жилищни нужди; за продажба, замяна и обезщетение на бивши собственици, чиито имоти са отчуждени за общински нужди; ведомствени; резервни. В сега действащата НУРУРОЖ се предвижда по- строг режим за продажба на общински жилища / могат да кандидатстват за закупуване на общински жилища само наематели не по- малко от три години/. Така се стеснява възможността за продажба на общински жилища, тъй като изискванията към кандидатите за покупка са еднакви с изискванията за настаняване под наем. По този начин фондовете, определени за продажба и за настаняване по реда на списъка на нуждаещите се граждани се припокриват. За да могат да бъдат отделени двата фонда, с оглед постъпване на повече приходи от продажбата на общински жилища е наложително да се въведат различни режими за отдаване под наем и закупуване.

Това налага да се облекчи режимът и да се даде възможност на добросъвестните наематеи да закупуват имотите, определени за продажба. 
От друга страна НУРУРОЖ предвижда, че във ведомствените жилища могат да се настаняват само служители от общинска администрация или други специалисти от учреждения и организации на територията на Община Враца, които са на пълна бюджетна издръжка от общинския или държавния бюджет. Това автоматично изключва възможността да бъдат настанени във ведомствени жилища, например лекари, здравни работници, инженери и други специалисти, работещи в търговски дружества с общинско участие. Затова предлагаме чл. 28, ал. 1 да се допълни, като в кръга на правоимащите се включат и служители на търговски дружества с общинско участие. 

За настаняване в общински жилища има чакащи молби от 2002 г., като затова предлагаме временно да се спре картотекирането до удовлетворяване на нуждите на чакащите граждани. Това ще даде възможност да се увеличи фонда на резервните жилища, в които ще могат да бъдат настанявани хора с доказани социални и здравословни нужди, което е тясно свързано с изпълнението на социалната програма на Община Враца, както и с икономическата обстановка в страната. 

Така предложените промени ще доведат до увеличаване на приходите от общинския жилищен фонд, като също така ще бъде дадена възможност да се разшири кръга на лицата, които могат да бъдат настанени в резервни и ведомствени общински жилища. От една страна – това са наематели с доказани жилищни нужди или хора с остри социални потребности, а от друга – ще се даде възможност за привличане на млади специалисти в града чрез осигуряване на ведомствени жилища.
Във връзка с гореизложените мотиви предлагам на Общински съвет Враца да приеме Наредба за изменение и допълнение на НУРУРОЖ, като следващите текстове от наредбата се изменят и допълнят по следния начин:

§ 1. В чл. 4, ал. 2, т. 2 и т. 3 се заличават думите „месторождение” и „по месторождение”.

§ 2. В чл. 5, ал. 2 се заличават думите „и картотекиране не се извършва”.
§ 3. В чл. 6, ал. 1 след думите „по низходящ ред в зависимост от” се добавят думите „годината на картотекиране”. 

§ 4. В чл. 8, т. 1 и т. 2 се заличават думите „месторождение” и „по месторождение”.

§ 5. В чл. 9, ал. 5 се изменя така:
„(5) В състава на комисията се включват 50 % плюс 1 общински съветник от общия брой общински съветници.”

§ 6. В чл. 22 отпадат ал. 2, ал. 3 и ал. 4.

§ 7. В чл. 28, ал. 1 и ал. 2 се изменят така:
„(1) Във ведомстевените жилища се настаняват служители от общинската администрация или други специалисти от учреждения или организации на територията на Община Враца, които са на бюджетна издръжка от общинския или държавния бюджет или търговски дружества с общинско участие. Служителите и членовете на техните семейства трябва да не притежават жилищен, вилен или нежилищен имот с изключение на земеделски земи, гори или друг незастроен имот на територията на Община Враца.”

„(2) Обстоятелствата по ал. 1 се удостоверяват с декларация от кандидатите и с удостоверение от „МДТ” за декларирани данни от лицето.”
§ 8. Чл. 41 се изменя така:

„Наемател или член на неговото семейство/ домакинство, при съгласие на наемателя може да закупи общинското жилище при следните условия:

1. редовно е заплащал наема и консумативи в срок;

2. е български гражданин;

3. ползва общинско жилище, предназначено за продажба;

4. е направил писмено искане за закупуване до Кмета на общината.

§ 9. В чл. 42 след думите „без прекъсване в общинската администрация” се добавят думите „и/или съответното ведомство и отговарят на условията по чл.41 от тази наредба”.

§ 10. В чл. 45, ал. 2, т. 2 думите „и по месторождение” се заличават; т. 3 и т. 4 се отменят.

§ 11. В Преходни и заключителни разпоредби към наредбата за изменение и допълнение на наредбата за условията и реда за управление и разпореждане с общински жилища /НУРУРОЖ/ се създава §1 със следния текст:
„§ 1. До настаняване на чакащите картотекирани към края на 2013 г. се преустановява картотекирането на граждани като нуждаещи се от общински жилища.

На основание чл.21, ал.2 от ЗМСМА, във връзка с чл. 8 от Закона за нормативните актове, чл. 26, ал. 2 от Закона за нормативните актове и чл. 72 от Правилник за организацията и дейността на Общински съвет Враца, неговите комисии и взаимодействието му с общинската администрация и при мотиви, изложени в докладната записка 
РЕШИ:

Приема Наредба за изменение и допълнение на Наредбата за условията и реда за управление и разпореждане с общински жилища, приета от Общински съвет Враца с Решение № 311/2009 г.
§ 1. В чл. 4, ал. 2, т. 2 и т. 3 се заличават думите „месторождение” и „по месторождение”.

§ 2. В чл. 5, ал. 2 се заличават думите „и картотекиране не се извършва”.

§ 3. В чл. 6, ал. 1 след думите „по низходящ ред в зависимост от” се добавят думите „годината на картотекиране”. 

§ 4. В чл. 8, т. 1 и т. 2 се заличават думите „месторождение” и „по месторождение”.

§ 5. В чл. 9, ал. 5 се изменя така:

„(5) В състава на комисията се включват 50 % плюс 1 общински съветник от общия брой общински съветници.”

§ 6. В чл. 22 отпадат ал. 2, ал. 3 и ал. 4.

§ 7. В чл. 28, ал. 1 и ал. 2 се изменят така:

„(1) Във ведомстевените жилища се настаняват служители от общинската администрация или други специалисти от учреждения или организации на територията на Община Враца, които са на бюджетна издръжка от общинския или държавния бюджет или търговски дружества с общинско участие. Служителите и членовете на техните семейства трябва да не притежават жилищен, вилен или нежилищен имот с изключение на земеделски земи, гори или друг незастроен имот на територията на Община Враца.”

„(2) Обстоятелствата по ал. 1 се удостоверяват с декларация от кандидатите и с удостоверение от „МДТ” за декларирани данни от лицето.”
§ 8. Чл. 41 се изменя така:

„Наемател или член на неговото семейство/ домакинство, при съгласие на наемателя може да закупи общинското жилище при следните условия:

5. редовно е заплащал наема и консумативи в срок;

6. е български гражданин;

7. ползва общинско жилище, предназначено за продажба;

8. е направил писмено искане за закупуване до Кмета на общината.

§ 9. В чл. 42 след думите „без прекъсване в общинската администрация” се добавят думите „и/или съответното ведомство и отговарят на условията по чл.41 от тази наредба”.

§ 10. В чл. 45, ал. 2, т. 2 думите „и по месторождение” се заличават; т. 3 и т. 4 се отменят.

§ 11. В Преходни и заключителни разпоредби към наредбата за изменение и допълнение на наредбата за условията и реда за управление и разпореждане с общински жилища /НУРУРОЖ/ се създава §1 със следния текст:
„§ 1. До настаняване на чакащите картотекирани към края на 2013 г. се преустановява картотекирането на граждани като нуждаещи се от общински жилища.
Приложения: Проект на наредба за изменение и допълнение на НУРУРОЖ.
Вносител:

ИНЖ. НИКОЛАЙ ИВАНОВ

Кмет на Община Враца

